I Støvringhallen var socialdemokraten Bjarne Laustsen mødt op fra morgenen af for at sætte sit kryds. - Jeg håber da selvfølgelig på et lige så godt resultat igen, hvis man kan få lov til det. Men det vigtigste er jo genvalg, så regeringen kan fortsætte, siger Bjarne Laustsen Ved det seneste folketingsvalg blev han nordjysk topscorer med 18.733 personlige stemmer. Og han glæder sig til dagen er omme og stemmerne talt op - Vi har kæmpet hårdt for, at vi kan få så mange kandidater i Nordjylland som overhovedet muligt. Så vi er alle sammen efterhånden glade for, at det nu bliver afgjort, siger den nordjyske folketingskandidat

Referat:
Nordjysk topscorer i personlige stemmer Bjarne Laustsen håber på genvalg af regeringen.